[{"text_idx": "#000001", "text": "Mae gan Antur Nantlle nifer o swyddfeydd, siopau ac unedau i'w gosod am delerau rhesymol iawn ym Mhenygroes a Dyffryn Nantlle."}, {"text_idx": "#000003", "text": "Mae'r gyn Ganolfan Dechnoleg wedi ei lleoli yng nghanol pentref Penygroes ac yn gartref i gwmni cyfreithiol Lloyd Evans Hughes ar y llawr cyntaf, a chwmni recordiau Label Abel ar y llawr gwaelod a'r Llyfrgell sydd hefyd ar y llawr gwaelod."}, {"text_idx": "#000005", "text": "Mae 10 Heol y Dw\u0302r (Siop 22 fel y ceir ei adnabod yn lleol) yn adeilad braf iawn sydd ar hyn o bryd yn gartref i 4 busnes lleol."}, {"text_idx": "#000007", "text": "Ar y llawr gwaelod, mae gennym siop / swyddfa fawr a hwylus ar osod. Os oes gennych ddiddordeb yn yr uned mae croeso i chi gysyltu a\u0302 ni am fanylion."}, {"text_idx": "#000008", "text": "Mae'r siop a phob un o'r swyddfeydd werth eu gweld, ac mae Antur Nantlle yn falch o allu cadw defnydd masnachol ar yr adeilad - yn enwedig gydag amrywiaeth o wasanaethau yn cael eu cynnig o dan un to."}, {"text_idx": "#000010", "text": "Mae 39 Heol y Dw\u0302r (Ty\u0302 Iorwerth) yn un arall o adeiladau pwysicaf Dyffryn Nantlle. Yn un o'r hynaf ym Mhenygroes, mae'r adeilad yn ganolbwynt masnachol pwysig yn yr ardal."}, {"text_idx": "#000011", "text": "Mae'r llawr gwaelod, sef cyn fanc yr HSBC, wedi ei drawsnewid i fod yn Ddeli yn gweini danteithion blasus o bob math, siop cynnyrch lleol sy'n cael ei redeg fel co-op gan gynhyrchwyr lleol i roi budd uniongyrchol i'r economi leol, a lle chwarae plant i roi rhywle cyfforddus a diogel i rieni a\u0302'u plant gael mwynhau ynghanol y pentref."}, {"text_idx": "#000013", "text": "Mae Ty\u0302 Iorwerth yn adeilad braf i weithio ynddo, ac yn cynnig cyfleusterau megis lifft er mwyn cynnig mynediad i bawb."}, {"text_idx": "#000016", "text": "Mae'r oriel, siop a gweithdy yn un o brif siopau Penygroes ac yn denu pobl yma o bell i weld y gwaith celf a chrefftau unigryw sydd ar gael."}, {"text_idx": "#000017", "text": "Mae'r safle yma yn galluogi'r tenant i wneud eu gwaith yn y gweithdy mawr yn y cefn, a gwerthu'r cynnyrch yn y tu blaen."}, {"text_idx": "#000018", "text": "Mae Antur Nantlle yn falch iawn o allu cadw ffenest siop yn agored ym Mhenygroes, a chynnig tenantiaeth i berson lleol redeg busnes oddi yma."}, {"text_idx": "#000019", "text": "Fflat, 35 Stryd yr Wyddfa, Penygroes"}, {"text_idx": "#000020", "text": "Mae fflat yr Antur ar Stryd yr Wyddfa yn cynnig cartref i berson lleol ar adeg lle mae'r farchnad dai yn anoddach nag erioed."}, {"text_idx": "#000021", "text": "Rydym yn falch o allu cynnig lle i fyw o safon i berson lleol, wedi i ni ail-wneud y fflat i gyd ychydig o flynyddoedd yn o\u0302l."}, {"text_idx": "#000022", "text": "Lleolir y fflat mewn lle cyfleus iawn yn y pentref ac mae'n le braf iawn i fyw."}, {"text_idx": "#000026", "text": "Mae'r Barics yn safle hanesyddol yn Nyffryn Nantlle, ac yn leoliad perffaith ar gyfer busnesau crefft neu at ddefnydd diwydiannol ysgafn."}, {"text_idx": "#000027", "text": "Mewn lleoliad bendigedig ym mhentref Nantlle, gyda'r olygfa orau un o'r Wyddfa ar garreg y drws, mae'r Barics yn cynnwys pum uned waith atyniadol."}, {"text_idx": "#000028", "text": "Yn adeiladau cerrig yn cynnwys nifer o nodweddion hanesyddol, mae pob un o'r unedau hyn gyda'i chymeriad ei hun."}, {"text_idx": "#000030", "text": "Fel pob un o'n safleoedd eraill, rydym yn hynod o falch o allu cynnig tenantiaeth i bobl leol ac i wneud ein rhan i gadw busnesau a mentrau bychan i fynd ac i ffynnu."}, {"text_idx": "#000031", "text": "Hen gapel wedi ei droi yn 11 o unedau gwaith bychan yn Nhalysarn yw Capel Salem, ble'r ydym yn falch o ddarparu cartref i nifer o fusnesau unigryw lleol."}, {"text_idx": "#000032", "text": "Yma, mae Rauni Higson yn creu celf arian o'r safon uchaf sy'n mynd i orielau ar draws y byd, mae Cwmni Curiad Cyf yn cyflenwi llyfrau cerddoriaeth Cymraeg, mae Ellen Thorpe yn cynhyrchu gemwaith gwydr unigryw, mae Helen Howlett yn cynhyrchu gwaith celf unigryw o safon uchel, ac mae Peter Howlett yn cynnal cyrsiau creu offerynau ac ei hun yn gwneud ukuleles a\u0302 llaw a\u0302'u gwerthu i gwsmeriaid ar hyd a lled y wlad. Yma hefyd mae Deian Owain a Chris Roberts yn cynhyrchu siocled a sbeisys o bob math ar gyfer cigoedd yn ogystal a\u0302 Gemwaith Sara Lois sy'n dylunio a chreu modrwyau priodas hollol unigryw a Wekiwool, busnes sy'n cynhyrchu gwla\u0302n."}, {"text_idx": "#000034", "text": "Dyma adeilad sydd wedi ei adnewyddu i safon uchel yng nghanol Penygroes, ac sydd yn cynnwys nifer o swyddfeydd a storfeydd."}, {"text_idx": "#000037", "text": "Pedair uned ddiwydiannol ysgafn ar Sta\u0302d Ddiwydiannol Penygroes yw Unedau A9-A12, mewn lleoliad cyfleus iawn ar gyrion y pentref a'r brif ffordd rhwng Caernarfon a Phorthmadog. Mae'r sta\u0302d hon ymysyg y mwyaf poblogaidd yng Ngwynedd, ac rydym yn falch o allu cynnig gwasanaeth i fusnesau lleol yma."}, {"text_idx": "#000040", "text": "Wyth uned ddiwydiannol ysgafn ar Sta\u0302d Ddiwydiannol Penygroes yw Unedau 1-8, mewn lleoliad cyfleus ar y fynedfa i'r sta\u0302d ddiwydiannol ym Mhenygroes. Rhain yw'r unedau mwyaf sydd gan yr Antur ar osod i fusnesau lleol."}, {"text_idx": "#000042", "text": "Os oes gennych chi ddiddordeb yn unrhyw un o'n swyddfeydd, siopau neu unedau gwaith, mae croeso i chi lenwi ffurflen gais a'i dychwelyd atom."}]